CELEX: 52016DP0364
Language: bg
Date: 2016-10-04 00:00:00
Title: Решение на Европейския парламент от 4 октомври 2016 г. относно искане за снемане на имунитета на Йоргос Граматикакис (2016/2084(IMM))

19.6.2018   
            
            
               BG
            
            
               Официален вестник на Европейския съюз
            
            
               C 215/241
            
         P8_TA(2016)0364
   Искане за снемане на имунитета на Йоргос Граматикакис
   Решение на Европейския парламент от 4 октомври 2016 г. относно искане за снемане на имунитета на Йоргос Граматикакис (2016/2084(IMM))
   (2018/C 215/35)
   
      Европейският парламент,
   
   
               —
            
            
               като взе предвид искането за снемане на имунитета на Йоргос Граматикакис, предадено на 1 април 2016 г. от заместник-прокурора на Върховния съд на Република Гърция във връзка с производство, предлагано от прокурора на Ретимно за злоупотреба на доверие при изпълнение на задълженията му, извършена заедно с други лица в Ретимно, Крит, през периода 2000—2002 г. (преписка реф: ABM:AB05/1956), и обявено на пленарно заседание на 27 април 2016 г.,
            
         
               —
            
            
               като взе предвид факта, че Йоргос Граматикакис се отказа от правото си да бъде изслушан в съответствие с член 9, параграф 5 от Правилника за дейността,
            
         
               —
            
            
               като взе предвид членове 8 и 9 от Протокол № 7 за привилегиите и имунитетите на Европейския съюз, както и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,
            
         
               —
            
            
               като взе предвид решенията на Съда на Европейския съюз от 12 май 1964 г., 10 юли 1986 г., 15 и 21 октомври 2008 г., 19 март 2010 г., 6 септември 2011 г. и 17 януари 2013 г. (1),
            
         
               —
            
            
               като взе предвид член 62 от Конституцията на Република Гърция, член 54 от гръцкия Гражданскопроцесуален кодекс и член 83 от Правилника за дейността на Камарата на депутатите на Република Гърция,
            
         
               —
            
            
               като взе предвид заповед № 5181/18.11.2015 на прокурора на Апелативния съд на Крит,
            
         
               —
            
            
               като взе предвид доклада от 7 април 2015 г. за явяването на Йоргос Граматикакис, член на ЕП, заедно със защитния му меморандум и придружаващите документи,
            
         
               —
            
            
               като взе предвид решение № 104/2015 на Апелативния съвет на Крит,
            
         
               —
            
            
               като взе предвид член 5, параграф 2, член 6, параграф 1 и член 9 от своя правилник,
            
         
               —
            
            
               като взе предвид доклада на комисията по правни въпроси (A8-0279/2016),
            
         
               A.
            
            
               като има предвид, че заместник-прокурорът на Върховния съд на Гърция поиска снемането на парламентарния имунитет на Йоргос Граматикакис, член на Европейския парламент, във връзка със съдебно производство по предполагаемо нарушение;
            
         
               Б.
            
            
               като има предвид, че според член 9 от Протокол № 7 за привилегиите и имунитетите на Европейския съюз членовете на Европейския парламент притежават на територията на тяхната собствена държава имунитетите, предоставяни на членовете на националните парламенти;
            
         
               В.
            
            
               като има предвид, че според член 62 от Конституцията на Република Гърция никой депутат не може по време на своя мандат да бъде подведен под отговорност, задържан, лишен от свобода или подложен на други ограничителни мерки без предварително разрешение от парламента;
            
         
               Г.
            
            
               като има предвид, че гръцките органи предлагат преследване на Йоргос Граматикакис, заедно с други лица, за неспазване на определени законови задължения;
            
         
               Д.
            
            
               като има предвид, че предлаганото производство се отнася до дискусия, проведена на 8 март 1996 г. относно възможността за сключване на допълнително — освен задължителното — частно колективно осигуряване за всички служители на Критския университет, и предполагаеми незаконни плащания, извършени на последователни вноски през периода 2000—2002 г.;
            
         
               Е.
            
            
               като има предвид, че предишно производство по същия случай обхващаше периода, считано от 2000 г. насам, и приключи с обявяването на всички обвиняеми за невинни;
            
         
               Ж.
            
            
               като има предвид, че е ясно, че предлаганото производство не е свързано с положението на Йоргос Граматикакис като член на Европейския парламент, тъй като е свързано с предишната му позиция на ректор на Академичния съвет на Критския университет;
            
         
               З.
            
            
               като има предвид, че предвиденото съдебно преследване не засяга изразен възглед или гласуване по време на изпълнение на неговите служебни задължения на член на Европейския парламент по смисъла на член 8 от Протокол № 7 за привилегиите и имунитетите на Европейския съюз;
            
         
               И.
            
            
               като има предвид, че предлаганото производство е разширено, така че да обхване периода от 1996 до 2000 г. и да включи последното заседание на Академичния съвет на Критския университет с участието на Йоргос Граматикакис като ректор, където въпросът е бил обсъждан, но не е било взето решение; като има предвид, че не съществува никакво основание да се счита, че искането е внесено с намерение да се навреди на политическата дейност на съответния член на ЕП;
            
         
               Й.
            
            
               като има предвид, че предлаганото производство е преустановено за постоянно по отношение на много от обвиняемите членове на Академичния съвет на Критския университет и комитета ELKE поради изтичането на 15-годишния давностен срок за предполагаемите престъпления, докато други са окончателно освободени от всички обвинения от съда през май 2016 г.;
            
         
               К.
            
            
               като изразява изненадата си, че искането за снемане на имунитета идва около 20 години след събитията и гръцката правосъдна система не е била в състояние да образува производство срещу Йоргос Граматикакис през този период, а възнамерява да стори това, докато той е член на Европейския парламент;
            
         
               Л.
            
            
               като има предвид, че правосъдна система, която действа бавно, няма никога действително да бъде справедлива, тъй като субектите няма да бъдат същите, както преди 20 години; като има предвид, че ако правосъдието е достойно за своето име, то трябва да се въздава навреме;
            
         
            
               1.
            
            
               Решава да снеме имунитета на Йоргос Граматикакис, каквото е и неговото желание, за да може да се сложи край на този дълъг съдебен процес;
            
         
            
               2.
            
            
               Възлага на своя председател да предаде незабавно настоящото решение и доклада, изготвен от неговата компетентна комисия, на гръцките органи и на Йоргос Граматикакис.
            
         
      (1)  Решение на Съда от 12 май 1964 г., Wagner/Fohrmann и Krier, 101/63, ECLI:EU:C:1964:28; решение на Съда от 10 юли 1986 г., Wybot/Faure и други, 149/85, ECLI:EU:C:1986:310; решение на Общия съд от 15 октомври 2008 г., Mote/Парламент, T-345/05, ECLI:EU:T:2008:440; решение на Съда от 21 октомври 2008 г., Marra/De Gregorio и Clemente, C-200/07 и C-201/07, ECLI:EU:C:2008:579; решение на Общия съд от 19 март 2010 г., Gollnisch/Парламент, T-42/06, ECLI:EU:T:2010:102; решение на Съда от 6 септември 2011 г., Patriciello, C-163/10, ECLI: EU:C:2011:543; решение на Общия съд от 17 януари 2013 г., Gollnisch/Парламент, T-346/11 и T-347/11, ECLI:EU:T:2013:23.